La possibilitat del PP, per Xavier Bru de Sala\nLes dretes Opinió Basada en interpretacions i judicis de l’autor sobre fets, dades i esdeveniments.\nL’increment del malestar social provocat, no l’econòmic, sinó aquest altre que enrareix l’ambient, no sembla la millor recepta per aproximar-se a l’objectiu desitjat\n08 de d’octubre del 2021. 14:01\nManuel Bruque / Europa Press\nAixí, en singular, el PP només té una possibilitat de tornar a la Moncloa i és formar majoria absoluta amb Vox i, si no l’ha absorbit per complet, Ciutadans. En el passat, tant Aznar com Rajoy van arribar al poder amb ajudes externes al cercle de la dreta hispanocèntrica. Suports com els de CiU o el PNB, que es trobaven als antípodes dels populars en qüestions essencials, ara ja no seran possibles. Ni ho contemplen, ni ho volen, ni ho podrien fer sense un impracticable gir copernicà. La distància a l’eix nacional s’ha tornat abismal. A l’eix ideològic, les sensibilitats nacionals contraposades arrosseguen el PP cap a l’extrema dreta mentre empenyen les dretes perifèriques a pactar amb l’extrema esquerra.\nEn conseqüència, la convenció dels populars es va dissenyar amb el doble objectiu d’ampliar per la dreta l’espai compartit amb Vox i pel centre amb Cs. El clàssic ‘catch all’. Esgarrapar de tot arreu. Desplegar als dos costats les pales de la recol·lectora per eixamplar la recol·lecció. Però el problema principal, el repte més gran del PP, no consisteix com sembla a combinar l’absorció de Cs, ni que fos total, amb la contenció o la reducció de l’espai de Vox, sinó en l’ampliació del cercle descrit. No és el PP sinó la dreta, o les dretes, les que han d’aplegar els 25 escons que els falten. Per si no fos prou, els han d’extreure, ja veurem si amb fòrceps, d’una part d’Espanya, no de tota, ni de bon tros. O això o res. Si al final, després de molta insistència i suposant un enorme descrèdit del PSOE i les esquerres, la suma de les dretes passa per exemple dels 151 escons actuals a prop dels 170, sense arribar a tant, que ja seria moltíssim, qui tindria possibilitats de ser investit el 2024 és Pedro Sánchez, no Pablo Casado. Encara pitjor, sense comptar els partits d’àmbit no general, la suma de la dreta i la de l’esquerra proporciona avui un avantatge de set escons per a l’esquerra. ¿Poc? ¿Fàcil de superar? Potser sí, però en relació amb la resta, els partits que són per naturalesa immutable al·lèrgics per complet al PP, i no diguem a Vox, superen en conjunt els 35 escons, mentre que els compatibles no passen de la mitja dotzena mal comptada.\nEl desequilibri és, doncs, més que notable. Res condueix a pensar que amb la renúncia gairebé total a fer res més que el ridícul a Catalunya, i no només en termes electorals, el trasllat dels bons resultats a Andalusia de les autonòmiques a les generals i la bona imatge de gestors que han aconseguit els populars a la mateixa comunitat més poblada i a Galícia, n’hi hagi prou per somiar a capgirar la situació. Ni de lluny. Al contrari, la batalla ideològica, el nou ‘tanca Espanya’ que s’aixeca com una onada es diria que imparable a cavall de les falsedats més deformades i el foment dels valors més retrògrads combinats amb un increment de les agressions emparades, i fomentades, contra els col·lectius vulnerables, no és el millor regadiu per inundar nous territoris socials. En termes sociològics, la societat espanyola no queda lluny de les més avançades en l’escala postmaterialista. Si la dreta i els seus magistrats no van amb compte, l’efecte de les fòbies exhibides i l’ambient que afavoreix els brots esmentats de violència pot acabar provocant no els efectes desitjats, sinó els contraris. De manera que l’increment del malestar social provocat, no l’econòmic, sinó aquest altre que enrareix l’ambient, no sembla la millor recepta per aproximar-se a l’objectiu desitjat.\n¿Què més queda per explotar? L’esperança, en termes d’egoisme polític, que la recuperació s’interrompi i Europa exigeixi restriccions pressupostàries abans de les eleccions. Per si això no arribés a temps, queda encara el recurs d’atiar les brases del conflicte català i prémer la corda dels sentiments patriòtics ferits, però no sembla gaire probable que el previsible estancament de la situació, amb la batalla entre independentistes, proporcioni gaire material aprofitable en els pròxims temps. I si no fos així, si hi hagués perill de veritat, el PSOE sempre disposa del recurs de convertir els encara llunyans comicis en una campanya contra l’extrema dreta i el feixisme. L’eufòria del PP es troba, doncs, a distància de la seva possibilitat.


Un nou BC MoraBanc\nEl Bàsquet Club MoraBanc Andorra va fer ahir pública la contractació de l’aler pivot georgià Beka Burjanadze que se suma al del base francès Andrew Albicy, al retorn de Guille Colom i a la renovació de Giorgi Shermadini com a referència\nActualitzada 29/06/2016 a les 06:51\nEl bàsquet europeu en general i la Lliga ACB en particular fa més d’una dècada que ha entrat en una línia de renovació global de les plantilles cada temporada. La volatilitat del mercat de jugadors és tan gran que el més normal és canviar cada any mig equip. O més. L’exemple del MoraBanc és evident. Dels jugadors que van pujar de LEB Or a ACB només queda David Navarro. I dels que van iniciar la primera temporada a la màxima categoria només queda Betinho. El canvi de cares per a la temporada que començarà en uns mesos és evident. El fitxatge més important segurament serà la renovació de Giorgi Shermadini que seria el més similar a un jugador franquícia en temps on aquesta figura està en procés de desaparició. Del primer jugador amb aquest suposat rol, Víctor Sada, tant el club com l’afició en tenen pocs bons records i un bon grapat de retrets. L’esbandida del vestidor era presumible un cop es va renovar Joan Peñarroya. El tram final de la temporada passada va ser un martiri per a jugadors, cos tècnic, directiva i aficionats. No només per haver perdut gairebé tots els partits de la segona volta, sinó per la falta d’actitud que es va notar a la pista un cop ja se sabia que la salvació estava garantida. Peñarroya es va deixar part del bon cartell que té a l’ACB en aquesta segona volta, incapaç de redreçar un mínim el rumb d’un conjunt que en alguns partits va dimitir a la pista. Era normal que el vestidor acabés trinxat i amb una guerra interna que va quedar clarament assenyalada quan Sada no va disputar ni un sol minut dels sis últims partits (tres d’ells per lesió i tres per decisió tècnica). La directiva ha optat per fer foc nou i no ha ofert la renovació a la major part dels jugadors, entenent que, segurament a excepció de Shermadini i Navarro, la sensació final va ser més agra que dolça. Aquest posicionament del club deixa les perspectives per a la temporada vinent com una incògnita. D’entrada la renovació de Shermadini i l’arribada d’un jugador de gran potencial com el base francès Albicy donen un punt de sortida esperançador. S’haurà de veure com s’acaba de confeccionar la plantilla, tenint en compte que la de la temporada finalitzada tenia aptitud per haver estat molt amunt. Però de res serveix l’aptitud sense actitud.


L'Espanya que amenaça des dels balcons\n"El PSOE es tornarà a presentar com el mal menor respecte a un altre mal que aquesta vegada és molt i molt major"\nper Salvador Cot Editor d'El Món 23 de juliol de 2018 12:48\nPablo Casado s'ha guanyat el lideratge de la dreta espanyola adreçant-se a "l'Espanya dels balcons". Va resultar més creïble la seva al·lusió als milers de banderes que moltes famílies espanyoles van penjar contra l'independentisme català que no pas el vano amb la bandera espanyola que va exhibir Soraya Sáenz de Santamaría des del faristol. Balcons contra faristol. Les eleccions internes del PP s'han decantat per qui més èmfasi ha posat en l'exaltació del nacionalisme espanyol al carrer.\nPerò a aquesta aquesta subhasta interna cal afegir-hi la competició electoral que haurà d'afrontar Pablo Casado el pròxim mes de maig. Allà, el senyor dels balcons haurà de competir amb les enormes banderes de Ciutadans i Vox en una cursa on s'ho jugaran gairebé tot. No serà fàcil fer-se amb el lideratge d'un espanyolisme hipertrofiat i inflamat que, a més, se sent menystingut per la resta de democràcies europees. I tot plegat, com sempre, per culpa dels catalans.\nEn aquest context, el PSOE es tornarà a presentar com el mal menor respecte a un altre mal que aquesta vegada és molt i molt major. Pedro Sánchez jugarà a intimidar uns partits independentistes que correran un risc cert de ser il·legalitzats. Aquest és el panorama i aquesta és la necessitat d'unitat. La resta és perdre.


ᐅ Activitats en família i amics a Pont de Molins - Esportec\nACTIVITATS A PONT DE MOLINS EN FAMÍLIA I AMB AMICS\nOferim un gran ventall d'activitats en grup a prop de Pont de Molins adaptables tant per a families com per a grups d'amics.\nExperts en activitats en grup a l’aire lliure a Pont de Molins\nComptem amb molts anys d'experiència en la realització d’activitats familiars a prop de Pont de Molins adaptades segons el nombre de persones, i tant per adults com per nens. Som especialistes en activitats Físico Esportives en el Medi Natural, i, des d’Esportec, volem donar a conèixer les possibilitats que ofereix el nostre entorn, ja sigui al mar o a la muntanya.\nÉs de coneixement general que la pràctica habitual d’esports o les visites culturals tenen una sèrie de beneficis que enforteixen els llaços d’amistat i familiars, i val la pena realitzar activitats a Pont de Molins amb amics que fomentin i millorin la capacitat física i mental, i que alhora siguin activitats d'esbarjo i diversió.\nHi ha moltes activitats d’oci que són importants per al desenvolupament d’hàbits saludables en els nens. Totes aquestes es poden dur a terme de manera individual o en família a Pont de Molins Per aquest motiu, des d’Esportec, per a qualsevol estació de l’any plantegem una sèrie d'experiències en família a la zona de Pont de Molins on podreu trobar des d' activitats d’oci de diversió, que són aquelles que impliquen poc esforç, i activitats d’oci de satisfacció, que exigeixen major esforç i aprenentatge.\nActivitats predefinides a prop de Pont de Molins amb amics\nActivitats esportives i d'aventura a prop de Pont de Molins per a grups d'amics.\nVolem que les nostres aventures siguin úniques i originals, respectant sempre el medi que ens envolta. Per aquest motiu, treballem contínuament en dissenyar noves activitats esportives per a families i grups d'amics a Pont de Molins, per tal que pugueu descobrir els indrets més idíl·lics de les nostres contrades.\nFestes d'aniversari a Pont de Molins\nSortides amb la família a Pont de Molins\nComiats de solter a Pont de Molins\nCoses a fer amb parella a Pont de Molins\nExperiències esportives a Pont de Molins\nExcursions a Pont de Molins\nCelebracions a Pont de Molins\nTurisme a Pont de Molins\nRutes en segway a Pont de Molins\nCates de vi a Pont de Molins\nVisites a cellers a Pont de Molins\nSom creadors d'experiències a prop de Pont de Molins. Molts anys d'experiència en activitats d'oci i de lleure.\nLes activitats esportives a l’aire lliure, originals i amb certa adrenalina pel mig, estan entre les preferides entre els grups d'amics per practicar activitats a Pont de Molins i gaudir d'una experiència en grup d’una forma diferent.\nL'objectiu principal d'aquestes activitats, que es poden fer de manera individual, en grup d’amics o amb la família, és que es poden dur a terme aprofitant tota una sèrie de recursos que ens ofereix la natura i així, planificar aquestes activitats en família o amb el grup d'amics pot contribuir a fer que tots en gaudeixin i es diverteixin plegats. I aquest és el motiu principal de totes les activitats familiars i grupals a prop de Pont de Molins que us proposem.\nOferim tot tipus d'activitats a prop de Pont de Molins, esportives i culturals\nPer oferir el màxim professionalisme i qualitat en els nostres serveis, la nostra plantilla consta de tècnics esportius especialitzats en cadascuna de les les activitats a Pont de Molins que oferim.\nActivitats per a totes les edats a Pont de Molins, 100% sostenibles\nLes activitats esportives a l’aire lliure, originals i amb certa adrenalina pel mig, estan entre les preferides per les famílies per practicar activitats a la zona de Pont de Molins i crear vincles familiars d’una forma diferent.\nÉs ben sabut que un grup cohesionat, des de l’amistat i el respecte, és molt més capaç d’afrontar els reptes de l'amistat i a nivell familiar, tant a curt com a llarg termini. Per això, des d’Esportec Outdoor Sport proposem diferents jornades d’activitats familiars a prop de Pont de Molins amb l’objectiu de viure experiències que reforcin els vincles personals dins de la família i, així, el joc i l’oci compartit en família aportaran nombrosos beneficis tals com facilitar tasques de desenvolupament evolutiu en el nen o la nena, promocionar oportunitats d’aprenentatge, nodrir i regenerar els llaços afectius entre els membres de la família i el crear un sentiment on es forma part d’un tot, on tothom és igual d’important. Pretenem incentivar valors com el treball en equip, la il·lusió, la solidaritat, l’esforç, l’empatia i la cooperació.\nDes d’Esportec ens preocupem per organitzar activitats en grup a prop de vosaltres d'aventura, esport, mar i neu a Pont de Molins, Catalunya (Costa Daurada, Pirineu, Penedès, Tarragona...), personalitzades i fetes a mida segons les necessitats de cada grup.\nOferim activitats de tota mena a prop de Pont de Molins, des d'excursions i rutes turístiques amb segway o bicicleta elèctrica, visita de cellers amb tastos inclosos, a cursos d'esquí per adults i nens, rutes en kayak i paddle surf, activitats acrobàtiques i parcs d'aventura...\nA Esportec som experts en família a la zona de Pont de Molins per a tot tipus d'edats.


Prop dels infants: Recomanacions en l’ús de les mascaretes en els infants\nRecomanacions en l’ús de les mascaretes en els infants\nLes mascaretes són una de les recomanacions essencials, junt al rentat de mans i a la distancia social, per evitar el contagi de la COVID-19 i s’ha considerat com un element important per una reincorporació segura a l’escola. Les mascaretes en els infants són igual d’eficient que en els adults, però, perquè siguin efectives s’han de fer servir de forma correcta.\nLes mascaretes són útils perquè redueixen la transmissió de la malaltia per l’efecte barrera de les microgotes de saliva amb virus que es produeixen quan parlem, tossim o esternudem.\nLa recomanació per la reincorporació a les escoles es que l’ús de mascaretes sigui obligatori en els major dels 6 anys. L’edat obligatòria d’ús de mascaretes a l’escola variarà al llarg del curs depenent de la situació epidemiologia d’on està ubicada l’escola. Els infants menors de 6 anys podem portar mascareta, no s’aconsella portar mascaretes als infants menors de 2 anys o aquells que tinguin incapacitat de retirar-se-la sense ajuda.\nBusqueu una mascareta que per la seva mida, quan estigui correctament posada cobreixi el nas i la boca i quedi còmodament ajustada a la cara del vostre infant. Per l’elaboració de les mascaretes higièniques no es poden fer servir plàstic ni vinil ni altres materials que impedeixin el pas de l’aire, s’han de fer servir teixits que tinguin una malla espessa com el cotó o el lli.\nRenteu-vos les mans abans i després de posar-li la mascareta al vostre infant. No toqueu la part davantera de la mascareta. Renteu les mascaretes de tela reutilitzables després de fer-les servir durant tot el dia. Ensenyeu al vostre infant a no tocar ni manipular la mascareta\nLes mascaretes quirúrgiques o higièniques eviten la transmissió dels virus amb eficàcia. A alguns infants amb situacions especials (immunodepressió... ) se’ls pot haver recomanar usar una mascareta diferent (mascareta amb filtre). L´ús de mascaretes està especialment recomanat en els infants amb asma o altres malalties respiratòries. El protectors facials no poden fer servir per a substituir les mascaretes.\nL’ús de mascaretes quirúrgiques durant l’exercici, amb les dades de les que disposen en aquest moment, no han mostrat cap disminució en els paràmetres cardiovasculars ni en el rendiment esportiu ni s’ha constatat cap efecte advers si es fan servir adequadament, tot i que si que afecten clarament el confort. Les mascaretes quirúrgiques es poden fer servir amb seguretat en la practica esportiva especialment en els llocs tancats i en els esports de contacte.\nAlguns infants, especialment els més petits, podem tenir al principi por de fer servir o de veure a altres persones amb mascareta. Podeu ajudar a acceptar el seu ús si expliqueu adaptant-lo a la seva edat la utilitat de les mascaretes, si feu una mascareta divertida i personalitzada pel vostre infant, si dibuixeu mascaretes als personatges dels seus llibres, o poseu mascareta al seu ninot favorit...\nPortar-se mascareta és un gest de protecció solidària perquè a més de la pròpia protecció serveix de protecció pels altres.\nPublicat per fcodinagarcia a 15:07:00


Introducció a la música/Les notes - Viquillibres\nEl pentagrama Les claus\nAra ja sabem què és un pentagrama, però com sap l'intèrpret quin so ha de tocar o cantar? La resposta és: amb les notes. Cada nota rep un nom, set en total: Do, Re, Mi, Fa, Sol, La, Si.\nEl monjo Guido d'Arezzo desenvolupà una aproximació a la notació actual assignant els noms actuals a les notes, i la notació de 4 línies, en lloc d’una sola com es feia anteriorment.\nCap al segle XVI es va afegir la nota musical SI (de Sancte Ioanes, el final de l'himne esmentat anteriorment), i en el segle XVIII es canvià el nom de UT per DO (del llatí Dominus: Senyor). També dins aquest procés s'afegí una cinquena línia, amb la qual cosa es va arribar fins al pentagrama usat en l'actualitat.\nTornem al pentagrama del capítol anterior. Ara, però, les notes tenen un pal i estan pintades. Les notes pintades amb un pal senzill reben el nom de negres. Ja que hi som, sàpigues que aquesta disposició de les notes (do, re, mi, fa, sol, la, si, do) s'anomena "Escala musical". Aquesta escala pot començar per qualsevol altra nota. Però d'això ja en parlarem més endavant.\nCada nota té un valor diferent (A valor ens referim a durada del so). Com a unitat bàsica es pren la rodona (les notes del punt anterior), i es va doblant el valor (1 rodona = 2 blanques = 4 negres...). A continuació podeu veure una taula més explicativa amb les notes i els seus valors:\nFixeu-vos que a partir de la corxera el mètode per anar reduint els valors és afegir més corxets al pal.\nObtingut de «https://ca.wikibooks.org/w/index.php?title=Introducció_a_la_música/Les_notes&oldid=64874»\nLa pàgina va ser modificada per darrera vegada el 3 maig 2020 a les 11:59.


Guerra i Marqués disparen al PP\nÀlvarez Cascos desqualificà ahir el PSOE i el president del Principat d'Astúries, Sergio Marqués. Precisament, instants abans que Cascos llançàs les seves invectives, Alfonso Guerra, l'exnúmero 2 del PSOE, i Marqués es referiren al congrés del PP de forma també desqualificadora, intuint, potser, allò que els venia a sobre.\nAlfonso Guerra assegurà que José María Aznar ha de procedir d'una dreta «molt extrema» per no haver arribat encara al centre polític a pesar que «du vuit anys» caminant cap a ell. Guerra es demanà: «D'on hauria de venir aquest home per no haver arribat encara al centre? Hauria de ser d'una dreta molt extrema, molt extrema?». Segons ell, «els militants populars han d'estar marejats i gats de tant de girar entorn del centre».\nL'antic número dos del PSOE qualificà el XIII Congrés del PP com una «operació de màrqueting instal·lada als afores de Madrid», i ho comparà «amb una falla en la qual hi ha un 'pepot' amb bigoti que va a tirar coets».\nMarqués, per la seva banda, explicà que les actuacions del PP que investiguen la seva gestió al front del partit i del Govern autonòmic es troben «absolutament tenyides i marcades pel caràcter electoral. Però no vull parlar de les estratègies electorals d'un partit que aquesta vegada les du a terme vestit d'una comissió d'investigació i demà ho pot fer vestit de lagarterana».


El delegat del Govern a la UE rep la JCI Catalunya - JCI Catalunya\nEl delegat del Govern a la UE rep la JCI Catalunya\nMay 4, 2011 | Notícies JCI\nLa Delegació del Govern ha rebut la visita de la Jove Cambra Internacional de Catalunya (JCI) en el marc del seu viatge a Brussel·les per visitar les institucions europees. La comitiva -amb el president de la JCI Catalunya al capdavant, Oscar Hijosa, acompanyat del president de la Jove Cambra de Reus, Daniel Rubio, i del representant de la JCI al Consell Mundial, Àlfred Pitarch- s’ha reunit amb el delegat del Govern davant la Unió Europea i amb la cap de l’oficina d’ACCIÓ a la Unió Europea.\nDurant la trobada, els assistents s’han interessat per les activitats i funcions de la delegació del Govern de la Generalitat davant la Unió Europea i l’oficina de representació d’ACCIÓ. També s’han tractat qüestions com el desplegament de l’estratègia europea per una ciutadania activa, la lluita contra l’atur juvenil i la recerca de noves oportunitats de cooperació publico-privada en l’àmbit europeu. En acabar el grup ha visitat l’exposició «Gaudí, una arquitectura d’anticipació» que es mostra a l’Espai Catalunya Europa.\nEl viatge ha estat organitzat per la delegació a Reus de la Jove Cambra Internacional. La JCI és l’organització de les joventuts de l’ONU i compta amb 200.000 membres de tot el món.


L'Olotx2 s'alia amb el bon temps per acollir milers de visitantsOlot Televisió\nLa ciutat d’Olot ha rebut una gran quantitat de turistes aquest cap de setmana gràcies a la iniciativa de l’Olotx2, que al combinar allotjaments, restauració i comerços, convida la gent a venir i quedar-s’hi. Com els encarregats d’alguns establiments han explicat a Olot Televisió, l’Olotx2 ha estat un petit tast per a que els visitants vulguin tornar més endavant.\nUn cap de setmana, tot i començar el divendres, diferent. Els tres dies que l’Olotx2 és al carrer, Olot i en conseqüència la comarca s’omplen de turistes i gent encuriosida que aprofita per conèixer, tastar i comprar. Una iniciativa que desperta molt interès a la zona de Barcelona i que comença a fer-ho en la gent de Lleida i Tarragona. L’objectiu, com cada any, és que es quedin amb ganes de més.\nAlguns exemples d’establiments que han gaudit de l’arribada de l’Olotx2 són l’Hotel La Perla o el Restaurant La Deu. Pel que fa als allotjaments, aquest hotel estava pràcticament al 100% de reserves i durant el cap de setmana el moviment era continu. Els seus hostes apostaven per provar les activitats de tota la comarca.\nEn el cas de La Deu, han aconseguit fidelitzar el públic de l’Olotx2 gràcies, entre d’altres coses, al menú tancat que proposen durant tot el cap de setmana. Les cues per entrar a l’horari de migdia, tant dissabte com diumenge, n’eren la prova.\nLes activitats també han registrat un increment notable de reserves, com és el cas del lloguer de bicicletes elèctriques, que durant l’Olotx2 arriben a multiplicar per quatre les xifra de reserves mitjana en aquestes dates. Una activitat que combinada amb una situació meteorològica primaveral, és un dels mètodes més agraïts per conèixer Olot i la Garrotxa. Amb tot, la capital garrotxina i les poblacions de la comarca han superat amb nota el cap de setmana de l’Olotx2, tant en l’àmbit turístic, com en el comercial i el gastronòmic.


Cel cobert i precipitacions esporàdiques i puntuals de cara al cap de setmana - Teleponent\nInici El Temps Cel cobert i precipitacions esporàdiques i puntuals de cara al cap de...\nCel cobert i precipitacions esporàdiques i puntuals de cara al cap de setmana\nLes temperatures mínimes amb tendència a la baixa i les màximes amb pocs canvis.\nDissabte 6: El cel estarà cobert de matinada, i entre mig i molt ennuvolat el que resta de dia. S’esperen precipitacions durant la matinada, en qualsevol punt de la província.\nMapa de la previsió del temps al Pirineu per aquest dissabte\nLa resta del dia s’en esperen al Pirineu, però no s’en descarten a la resta. Amb una cota de neu que rondarà entre els 1200m. Vent fluix amb algunes ratxes moderades, sobretot a partir de migdia. Temperatures tant les màximes com les mínimes molt semblants.\nMapa de la previsió del temps a la plana per aquest dissabte\nDiumenge 7: El cel estarà entre mig i molt ennuvolat durant tot el dia. No es descartable algun ruixat aïllat durant la jornada, en qualsevol punt, preferentment Pirineu i Prepirineu.\nMapa de la previsió del temps al Pirineu per aquest diumenge\nAmb una cota de neu que rondarà els 1400m. Vent fluix amb algunes ratxes moderades, sobretot a partir de migdia.\nMapa de la previsió del temps a la plana per aquest diumenge\nArticle anteriorMor el conductor d’un cotxe en xocar amb un camió a Sant Guim de Freixenet\nArticle següentLa majoria dels candidats de Junts per Catalunya a la Paeria són independents


Semi-confinats! - Revista Cambrils\nPublicat el Dijous, 29 d'octubre de 2020 17:35h\nImatge del carrer de Consolat de Mar al vespre, el primer cap de setmana del tancament de bars i restaurants | Lluís Rovira i Barenys\nTal com ja s'anava parlant aquests darrers dies el Govern de la Generalitat ha aprovat noves restriccions que es posaran en marxa a partir de demà mateix. Entre aquestes restriccions s’inclou el tancament perimetral de Catalunya durant 15 dies i un confinament municipal els caps de setmana, des de les 6 hores del matí de divendres fins a la mateixa hora del dilluns.\nD'altra banda podran obrir les empreses de serveis essencials com les sanitàries, d’alimentació o de productes de primera necessitat. Pel que fa al comerç, es tanquen els centres i recintes comercials, però es permet l’obertura d’establiments amb una superfície igual o inferior als 800m², amb un aforament del 30%. També s'ha assenyalat que se suspenen les activitats culturals, com les que es fan a teatres o cinemes. Es manté la prohibició de les reunions de més de sis persones i el tancament dels serveis de restauració, que poden continuar prestant serveis d’entrega a domicili o recollida a l’establiment.\nEn l’àmbit educatiu, es mantindrà l’activitat presencial a escoles i instituts. La docència universitària serà virtual i es reduirà l’assistència presencial al batxillerat i cicles formatius. Pel que fa al lleure, se suspenen les activitats per a infants i joves, l’esport escolar i les activitats extraescolars dins o fora del centre educatiu amb un propòsit educatiu o formatiu.\nEl Govern ha fet una crida a limitar la mobilitat personal, tot i que es permeten desplaçaments dins la mateixa comarca per visitar els cementiris el dies 31 d’octubre i 1 de novembre, així com per activitats esportives individuals a l’aire lliure entre municipis limítrofs o la mobilitat per permisos penitenciaris\nResum de les principals mesures adoptades\n—Tancament perimetral de Catalunya durant quinze dies, que entrarà en vigor a les dotze de la nit d’avui mateix. Només es podran fer desplaçaments justificats, com ara per motius sanitaris, d’assistència o de cura de persones dependents; i assistència a centres universitaris.\n—Confinament municipal durant els caps de setmana. De les 6 del matí de divendres al dilluns a la mateixa hora. Es permetran desplaçaments dins la mateixa comarca per assistència a cementiris l’1 de novembre i el 31 d’octubre; per practicar activitats esportives a l’aire lliure de manera individual en municipis adjacents; i de persones amb alguna mena de permís penitenciari.\n—A les universitats continua l’ensenyament telemàtic i només seran presencials les pràctiques i les avaluacions amb les mesures adequades.\n—S’aturen també totes les activitats extraescolars, tot i que s’exclouen les que es fan a l’escola mantenint el grup bombolla. No es consideren extraescolars la formació per a adults i d’idiomes.\n—És suspesa l’obertura al públic de serveis de restauració de tota mena de locals i establiments, però podran continuar fent, exclusivament, repartiment a domicili, amb l’excepció d’hotels i altres allotjaments turístics. Una mesura que està en vigor des del 15 d’octubre.\n—Tancament de centres comercials i recintes comercials. Els comerços que es trobin a dins i que venguin productes de primera necessitat o higiene sí que podran obrir. També podran obrir els espais comercials de menys de 800 metres quadrats i amb accés des de la via pública.\n—L’obertura al públic dels locals minoristes queda condicionada al fet que tinguin una superfície de venda igual o inferior als 800 metres quadrats. També hauran de reduir la cabuda al 30%. Els que superin una superfície de 800 metres quadrats hauran d’acotar el recinte.\n—Arxius, museus, sales d’exposicions, galeries d’art i centres de creació obriran amb una cabuda limitada al 33%.\n—Actes religiosos, com enterraments i bodes, hauran de limitar l’assistència a un 30% de la capacitat.\n-Pel que fa a les reunions, es manté la prohibició de trobades de més de sis persones. Aquesta limitació no és aplicable al dret de manifestació.\n—S’ajornen totes les competicions esportives, tret de les estatals i professionals. També es tanquen els gimnasos.\n—Els parcs i jardins poden romandre oberts, si bé hauran de tancar a les vuit del vespre.


Recomanacions per beure aigua a l'estiu Blog\nRecomanacions per beure aigua a l'estiu\nFonts i dispensadors d'aigua. Notícia 19/06/2013\nConforme s'acosta l'estiu i comencen a augmentar les temperatures, s'incrementa la pèrdua de líquids corporals en forma de suor. Encara hidratar-se i beure prop de dos litres d'aigua al dia és recomanable durant tot l'any per mantenir un estat òptim de salut i aconseguir un bon rendiment físic i mental, a l'estiu el perill de deshidratació és més gran que mai, sobretot en el cas de nens i gent gran. Per això les autoritats sanitàries recomanen prendre precaucions. Aquestes són algunes de les recomanacions més comuns:\n- Beure aigua abans que el cos mostri els primers símptomes de deshidratació, com són la set, sequedat a la boca, fatiga o mal de cap. És preferible avançar-se a aquests efectes derivats del dèficit d'aigua.\n- Disposar de fonts d'aigua prop. Tant en l'entorn laboral com en el domèstic o el lúdic, és important identificar on es té accés a l'aigua. És molt comú que els llocs públics o centres de treball compten amb dispensadors d'aigua embotellada o dispensadors d'aigua de xarxa (POU),és a dir, fonts d'aigua d'instal · lació connectades amb la xarxa pública d'aigua.\n- Verificar que l'aigua sigui potable i estigui desinfectada perquè sigui apta per al consum humà. Així, per exemple es recomana la higienització dels dispensadors i fonts d'aigua almenys un cop l'any i el canvi dels filtres.\n- Prioritzar l'aigua abans que els refrescos ensucrats i evitar les begudes alcohòliques. Els sucs o granissats, molt desitjables a l'estiu, poden completar la hidratació, però no deurien substituir la ingesta d'aigua necessària a què es té accés mitjançant les fonts d'aigua. Mostra d'això, és la major tendència a disposar de fonts d'aigua a les escoles que eviten el consum de begudes ensucrades per part dels alumnes.\n- Beure aigua és indispensable per a la recuperació física després de fer esforços a nivell esportiu, especialment a l'estiu. Per aquest motiu, cada vegada és més freqüent veure en els gimnasos i centres esportius dispensadors i fonts d'aigua.\nCal tenir en compte que en determinats períodes de la vida, com el de creixement, lactància o edat avançada, la ingesta d'aigua ha d'augmentar, ja que és major el risc de deshidratació.


Els concerts de Lola Índigo i Niña Pastori es traslladen al José Mangriñán - Radio La Vall d'Uixó - Cadena Ser\nEstàs aquí:Inici Actualitat La Vall d'Uixó Els concerts de Lola Índigo i Niña Pastori es traslladen al José Mangriñán\nEls concerts de Lola Índigo i Niña Pastori es traslladen al José Mangriñán\nÀUDIO| Amb l'alcaldessa de la Vall, Tania Baños hem parlat del trasllat dels concerts de Penyes al José Mangriñán (xicotet). També ha comunicat que la plaça del Centre estarà a punt per als tancaments i xupinasso.\nL'Ajuntament de la Vall d'Uixó i les enyes en Festes han anunciat el trasllat dels concerts de Niña Pastori (3 d'agost) i Lola Índigo (4 d'agost) a l'Estadi Municipal José Mangriñán per motius de seguretat i aforament, tal com han explicat públicament i de manera conjunta l'alcaldessa, Tania Baños, i el president, Vicent Pitarch.\nEl canvi d'ubicació del pati del CEIP Eleuterio Pérez al camp de futbol xicotet de l'Estadi respon a que “tenim la responsabilitat de prendre decisions per a garantir la seguretat dels assistents, ja que no podem comprometre la integritat física de cap persona per no actuar”. Així, hi ha precedents com Madrid Arena “que ens fan ser prudents i aplicar solucions abans que siga massa tard”, ha afirmat Baños.\nPitarch ha demanat disculpes per les molèsties que es puguen ocasionar, però ha insistit que “davant el volum de venda d'entrades” el nou recinte (al qual s'accedirà per la Colònia Segarra) compleix amb tots els serveis i “s'adequa a les necessitats de dos concerts d'estes característiques”. A més l'Estadi també està prop de la zona de carpes.\nACTES EN LA PLAÇA DEL CENTRE\nD'altra banda, l'alcaldessa ha anunciat que el Xupinasso i els tancaments es podran celebrar amb “total garantia de seguretat i complint la normativa” en la Plaça del Centre, que actualment està en obres. No obstant això ja s'ha rebut el material de granit que marca el Camí de l’Aigua i estarà col·locat esta mateixa setmana “perquè els actes previstos es desenvolupen amb normalitat, com tots els anys”.\nDe fet, la directiva de les Penyes en Festes ja ha mantingut una reunió de coordinació amb les àrees d'Urbanisme, Brigada Municipal i Regidoria de Festes per a ultimar els detalls a nivell d'infraestructures. Una col·laboració que també s'estén a la programació, que enguany ha apostat per “ser més inclusiva i oberta que mai”, la qual cosa Baños ha agraït en nom de tots els vallers i valleres.


Mancomunitat de la Ribera Alta | Empresas | Focus Pyme y Emprendimiento | EmprenemJunts\nLa Mancomunitat de la Ribera Alta és una entitat local que agrupa tots els municipis de la comarca de la Ribera Alta. Està formada per 35 municipis que agrupen una població de més de 220.000 habitants, distribuïts en un territori de 979,5 km².\nLa Mancomunitat s’encarrega de:\nPromoure serveis que busquen la millora efectiva del benestar de tota la població.\nPromoure accions davant de les institucions i entitats públiques i privades dirigides a la millora dels serveis.\nParticipar, organitzar i col·laborar en esdeveniments d’àmbit comarcal i en aquells que tenen com a objectiu donar a conéixer la nostra comarca.\nCooperar, participar i promoure la divulgació de material d’estudi de la nostra comarca escrit en la nostra llengua.\nLa Mancomunitat disposa d’una Agència d’Ocupació i Desenvolupament. Es tracta d’un servei públic amb la finalitat de recolzar iniciatives de promoció econòmica i executar accions en pro de l’ocupació. Per això l’ADL, ofereix als seus usuaris de la comarca tot tipus d’informació sobre subvencions, ofertes d’ocupació, serveis per a empreses, organismes i institucions, etc.\nL’impuls a la creació d’empreses.\nLa dinamització del teixit empresarial i comercial existent en el municipi.\nLa millora de la formació.\nLa consolidació de la diversificació econòmica del municipi per mitjà del foment de noves activitats com el turisme.\nLa millora de l’articulació i integració territorial del municipi.\nLa contribució a la conservació de l’equilibri ecològic.\nLa captació de recursos i oportunitats en relació a la política central, autonòmica i regional.\nLa millora en la qualitat de vida dels ciutadans.\nmancomunitat ribera, Creación Empresas, desarrollo economico


Tel. 977684276 (Ext.1)\nMuseu dedicat al violoncel·lista més important de tots els temps, Pau Casals (1876-1973). Està situat a la casa d’estiueig de Sant Salvador, al Vendrell, on el músic hi va viure fins al 1939, quan el desenllaç de la Guerra Civil el va obligar a marxar a l’exili. El museu actual va obrir les portes el 2001 i mostra l’esplendor de la casa i la trajectòria de Pau Casals com a home, músic i defensor de la pau. El centre presenta una museografia moderna que respecta les estances originals de la casa i alhora mostra, d’una manera innovadora i actualitzada, la figura i obra de Pau Casals. La música, els audiovisuals i els objectes originals apropen el visitant, d’una forma emotiva, a la vida i els pensaments del músic, des de la seva infantesa fins a la seva maduresa com a home de pau. En aquesta aplicació trobareu una petita selecció dels diferents espais que hi ha al museu.\nDel 15 de juny al 15 de setembre: de dimarts a dissabte, de 10.00 a 14.00 hores i de 17.00 a 21.00 hores; diumenge i festius, de 10.00 a 14.00 hores. Del 16 de setembre al 14 de juny: de dimarts a divendres, de 10.00 a 14.00 i de 16.00 a 18.00 hores; dissabte, de 10.00 a 14.00 i de 16.00 a 19.00 hores; diumenge i festius, de 10.00 a 14.00 hores. Dies de tancament: dilluns; 1, 5 i 6 de gener; 25 i 26 de desembre ; 24 i 31 de desembre a la tarda.


Celaá diu que es podrà vacunar alumnes a les escoles a partir de setembre si Sanitat ho aprova Celaá diu que es podrà vacunar alumnes a les escoles a partir de setembre si Sanitat ho aprova – El Món\nLa ministra d'Educació demana a les comunitats autònomes que mantinguin els professors contractats per la pandèmia\nACN 03/06/2021 11:14 am\nLa ministra d’Educació, Isabel Celaá, ha afirmat aquest dijous el sistema educatiu espanyol està preparat per a una campanya de vacunació a les escoles a partir de setembre. “Es podria vacunar si s’envia allà el personal sanitari“, ha afirmat en el transcurs d’una entrevista a RNE. Amb tot, Celaá ha afirmat que aquesta és una decisió que correspon en exclusiva al Ministeri de Sanitat. La ministra també s’ha mostrat convençuda que les escoles podran obrir al setembre amb assistència presencial de “tots” els alumnes i professors. “Pensem que tindrem condicions sanitàries prou segures per poder-ho fer, perquè el que ens importa és l’evolució acadèmica de l’alumne“, ha dit.\nPel que fa als 40.000 professors contractats per donar suport a les tasques formatives durant la pandèmia, en què s’han reduït les ràtios i s’ha incrementat el nombre de grups, Celaá ha demanat a les comunitats que els mantinguin “perquè ens calen no només de reforç, sinó per iniciar metodologies diferents” i “ens interessa que hi hagi grups d’alumnes que estan essent atesos per dos professionals”.\nEs tracta, segons Celaá, d’evolucionar cap a un model educatiu on l’aprenentatge es faci de forma més personalitzada i per això calen dos professors. Per fer-ho possible, ha dit, el govern espanyol planteja ajudes per a les comunitats a través dels fons europeus REACT, que destinen 1.750 a Educació.


ARTURO ARGELAGUER | Especialitats en psicologia clínica, social i organitzacions. Psicòlegs Manresa. Psicòlegs Solsona. Psicòlegs Berga\nEspecialista en Psicologia clínica, psicòleg sanitari, psicòleg social i de família, psicologia de les organitzacions. Teràpia Online. psicòlegs Manresa\npsicolegs manresa, berga, solsona, moia, psicologo manresa, psicologo berga, psicologo Solsona, psicologo moia, terapia pareja manresa, terapia pareja berga, terapia pareja solsona, terapia pareja moia, psicologo forense manresa, psicologo forense berga, psicologo forense Solsona, periciales psicologicas manresa, periciales psicologicas berga, periciales psicologicas Solsona\nTreballem la psicologia des de un ambient còmode i distès que ens permeti parlar i crear un diàleg professional i, alhora, informal on fem un seguit de preguntes que ens ajudaran a comprendre millor les teves preocupacions i proposar-te un pla de treball, específic i adequat, amb tot d’eines que et permetran començar un nou cicle vital. És important que surtis de les sessions de teràpia sentint que has estat escoltat/da i amb el convenciment que, amb les noves eines, pots moure en una nova direcció, més positiva i clara, ja des de la primera visita.\nÉs la branca de la psicologia que centra la seva atenció en la descripció, explicació i predicció del comportament de les persones en situacions d’influència social. Estudiem les relacions interpersonals analitzant com les interaccions entre les persones influeixen en la nostra manera de pensar. I a l’inrevés, en com som i en com ens comportem (auto percepció) davant dels processos i esdeveniments socials que ens ha tocat viure, tant a l’àmbit professional com a l’entorn personal on vivim.\nEl benestar al lloc de treball redueix els nivells d’absència, augmenta la productivitat i millora el compromís i la retenció del talent a les organitzacions. Realitzem intervencions de psicologia integral per analitzar el comportament de les persones dels equips indicats, i promovem mesures per a promoure el desenvolupament del talent. L’objectiu final és alinear les persones a l’estratègia i valors de l’organització.\nLes noves tecnologies i la pandèmia han provocat que els professionals de la salut mental haguem d’arribar a tu de maneres molt diverses per tal d’ajudar-te en la millora del teu benestar. És per això que, des de ja fa temps, i mitjançant la plataforma Skype, podem t’oferim solucions concretes als teus problemes reals, mitjançant vídeo teràpia.\nAquestes sessions de Psicoteràpia OnLine, rigoroses i totalment personalitzades, permeten una adaptació mútua d’horaris i necessitats específiques, alhora que oferir-te l’assessorament psicològic que necessites. El funcionament és pràcticament igual que si fos una consulta física en un despatx, només que mitjançant una vídeo conferència, i amb la mateixa durada i freqüència de les sessions.


L'oferta turística valenciana estarà present en 44 fires en 2019 - Diari La Veu\nEscriba el número 650959\nL'oferta turística valenciana estarà present en 44 fires en 2019\nColomer assenyala que l'objectiu és aconseguir un turisme desestacionalitzat i més rendible\nConnecta València permetrà obtenir dades anonimitzades sobre patrons de moviment, informació turística, perfil de visitants, o impacte ambiental.\nEl País Valencià estarà present en 44 fires i certamens turístics aquest 2019. Segons ha explicat el secretari autonòmic de Turisme, Francesc Colomer, en un comunicat, 20 dels esdeveniments en els quals participarà seran d'àmbit estatal i, la resta, internacionals.\nEn aquesta línia, Francesc Colomer ha destacat que per a l'any vinent s'ha advocat "per fires especialitzades, com les de MICE o les de connectivitat aèria". Així, ha incidit que "l'objectiu és aconseguir la desestacionalització i incrementar la rendibilitat de l'activitat turística i per a això cal treballar per a impulsar productes que contribuïsquen a aconseguir els nostres objectius".\nEn concret, Turisme Comunitat Valenciana participarà en les fires especialitzades en turisme MICE, en IMEX Frankfurt i en la IBTM World de Barcelona, i en els fòrums de producte MICE MCE South Europe, que se celebrarà en octubre, i M&I Spring, que se celebrarà a Benidorm a l'abril.\nColomer ha recordat que el turisme MICE "contribueix a l'increment de la despesa mitjana per turista, ja que la despesa realitzada per aquest tipus de turista és superior i, a més, obri les portes de la Comunitat a l'arribada de potencials futurs turistes". En aquesta línia, ha explicat que el turista que ens visita amb motiu d'un congrés, negoci o per un viatge d'incentiu "és un potencial turista vacacional perquè pot tornar en una altra ocasió de vacances a la Comunitat Valenciana".\nA més, el calendari de fires i certamens promocionals de Turisme Comunitat Valenciana previst per al pròxim exercici 2019 recull 24 accions internacionals.\nEn aquest sentit, Francesc Colomer ha ressaltat que "és important consolidar mercats convencionals però també obrir nous mercats emergents, per això, per a l'any vinent hem previst reforçar la nostra presència en els mercats consolidats, a més de participar en certàmens de mercats amb una bona projecció".\nAixí, en el calendari de 2019 destaca que, com a novetat, Turisme Comunitat Valenciana participarà per primera vegada en la 'Firen Messe', que se celebra a Viena al gener. A més, l'any vinent la Generalitat participarà en la ITB la Xina de Xangai i en les Jornades Directes de Turisme de la Xina, que organitza Turespaña, i que se celebraran en Kanto, Xangai i Pequín a l'abril.\nColomer ha posat l'accent que "Turisme promocionarà la Comunitat Valenciana en mercats consolidats com el Regne Unit, França o Alemanya per a reforçar la nostra presència en eixos mercats prioritaris" i ha afegit que a més s'ha previst la participació en certamens i fires turístiques de mercats amb bona projecció per a la Comunitat com Holanda, Noruega, Finlàndia, Suècia, Bèlgica, Itàlia, o Rússia, a més d'impulsar la nostra presència a la Xina, un mercat amb gran potencial per al territori.\nEscriba el número 986127


Editorial #86 En temps de fred - Agrocultura\nPublicat el 14 desembre, 2021 Seccions:EDITORIAL\nAquest 1 de gener entra en vigor l’esperat nou Reglament europeu sobre la producció agrària ecològica que ha de mantenir-se, com a mínim, per als pròxims 10 anys. Aprovar-lo amb un mínim consens ha estat un repte per als estats que formen part de la Unió Europea. Si les diferències entre països són evidents des d’un punt de vista econòmic i social, també ho són pel que fa a la producció agrària. D’aquí que el Reglament deixi marge d’interpretació perquè cadascú es faci el vestit a mida, una consideració d’agrair que implica que les diferències interpretatives puguin derivar en situacions que es poden definir com de competència deslleial. Això també passa dins el mateix Estat espanyol i el sector sovint se n’ha queixat. En l’article d’opinió que presentem en aquest número, l’Évelyne Alcázar ens en parla com a directora de l’àmbit internacional d’Ecovalia, una de les organitzacions més importants del sector ecològic.\nL’harmonització entre normativa de cada país és rellevant, però també ho és poder tenir una norma que s’ajusti a les necessitats de cada territori. No hi ha solució fàcil. Com tantes altres vegades, la relocalització del consum és essencial. Ens referim a aquella compra conscient, que no només es fixa en el segell de certificació, sinó que també té en compte la proximitat d’un aliment que per ser realment ecològic ha de ser de quilòmetre zero en totes les seves fases productives, estalviant tones de carboni en un transport que a vegades és ben capritxós.\nAquest és un concepte que la Rocío Moreno, ramadera i pastora, té claríssim, per això ven la carn dels seus animals per les terres gironines més properes. L’hem visitat i hem estat gaudint del paisatge que la cria del seu bestiar ajuda a mantenir, pasturant el bosc i donant sentit als camps de farratge i de pastura. La seva és l’experiència de qui arriba al camp i s’hi fa, aprenent l’ofici, prenent el relleu dels més grans que pleguen, fent-lo créixer i donant vida als pobles petits que malden per mantenir els pocs serveis que tenen.\nÉs probable que les cabres de la Rocío aprofitin els aglans que troben pel bosc, però en Joan Montserrat, en el seu article, ens parla de com les persones també podem aprofitar aquests aglans. Collir-los i desamargar-los o bé prospectar alzinars per trobar alzines que donin aglans dolços per després fer-ne esqueixos i, en certa manera, domesticar aquest arbre tan genuí del nostre paisatge. Ja hi ha empreses que es dediquen a fer productes alimentaris amb aglà. Pensar en una producció combinada d’aglà i tòfona pot ser una bona idea ben alineada amb el concepte d’una agricultura de la mà dels processos naturals, segons ens diu l’autor.\nEn Marc Talavera segur que hi estaria d’acord. De fet, ell ja ens diu que els aglans van ser la principal base energètica dels ibers durant l’hivern. En Marc és col·laborador habitual d’Agrocultura amb la secció ‘adventícies’, on ens descriu les principals herbes arvenses i les seves propietats. Ara bé, en Marc és sobretot l’ànima i l’impuls del Col·lectiu Eixarcolant, conegut sobretot per la Jornada Gastronòmica de les Plantes Oblidades que organitza anualment a Igualada, però que té altres fronts de treball obert. L’hem entrevistat perquè ens encomani el seu entusiasme i, sobretot, perquè ens expliqui quines en porten de cap. Fins i tot ens ha fet una carta als Reis d’Orient sobre el sistema agroalimentari català.\nAmb Reis o sense, amb monarquia o amb república popular, el que tenim clar és que ens hem de moure de la zona de confort. Tal com diu el Marc Talavera: “si no, el que passarà segurament és que tindrem certs processos traumàtics que ens obligaran –sense preparació, sense anticipació, sense eines– a canviar el model actual”. Així que millor que ens hi anem posant.\nPer ajudar-nos, hem programat una visita al viver Balanotrees, on farem el nostre empelt d’alzina de gla dolça per plantar-lo a casa. Apunteu data perquè encara queden dies: el 2 d’abril. Més informació a agrocultura.org i també a associaciolera.org, perquè sí, perquè qui tira endavant aquesta revista és l’associació L’Era, que també té altres projectes en dansa com el banc de llavors Esporus, una proposta formativa anual sobre producció ecològica i autosuficiència, un servei d’assessorament agrari especialitzat i altres iniciatives relacionades. Us convidem a conèixer-nos millor i a associar-vos.


ᐅ Activitats en família i amics a Sant Pau de Segúries - Esportec\nACTIVITATS A SANT PAU DE SEGÚRIES EN FAMÍLIA I AMB AMICS\nOferim un gran ventall d'activitats en grup a prop de Sant Pau de Segúries adaptables tant per a families com per a grups d'amics.\nExperts en activitats en grup a l’aire lliure a Sant Pau de Segúries\nComptem amb molts anys d'experiència en la realització d’activitats familiars a prop de Sant Pau de Segúries adaptades segons el nombre de persones, i tant per adults com per nens. Som especialistes en activitats Físico Esportives en el Medi Natural, i, des d’Esportec, volem donar a conèixer les possibilitats que ofereix el nostre entorn, ja sigui al mar o a la muntanya.\nÉs de coneixement general que la pràctica habitual d’esports o les visites culturals tenen una sèrie de beneficis que enforteixen els llaços d’amistat i familiars, i val la pena realitzar activitats a Sant Pau de Segúries amb amics que fomentin i millorin la capacitat física i mental, i que alhora siguin activitats d'esbarjo i diversió.\nHi ha moltes activitats d’oci que són importants per al desenvolupament d’hàbits saludables en els nens. Totes aquestes es poden dur a terme de manera individual o en família a Sant Pau de Segúries Per aquest motiu, des d’Esportec, per a qualsevol estació de l’any plantegem una sèrie d'experiències en família a la zona de Sant Pau de Segúries on podreu trobar des d' activitats d’oci de diversió, que són aquelles que impliquen poc esforç, i activitats d’oci de satisfacció, que exigeixen major esforç i aprenentatge.\nActivitats predefinides a prop de Sant Pau de Segúries amb amics\nActivitats esportives i d'aventura a prop de Sant Pau de Segúries per a grups d'amics.\nVolem que les nostres aventures siguin úniques i originals, respectant sempre el medi que ens envolta. Per aquest motiu, treballem contínuament en dissenyar noves activitats esportives per a families i grups d'amics a Sant Pau de Segúries, per tal que pugueu descobrir els indrets més idíl·lics de les nostres contrades.\nFestes d'aniversari a Sant Pau de Segúries\nSortides amb la família a Sant Pau de Segúries\nComiats de solter a Sant Pau de Segúries\nCoses a fer amb parella a Sant Pau de Segúries\nExperiències esportives a Sant Pau de Segúries\nExcursions a Sant Pau de Segúries\nCelebracions a Sant Pau de Segúries\nTurisme a Sant Pau de Segúries\nRutes en segway a Sant Pau de Segúries\nCates de vi a Sant Pau de Segúries\nVisites a cellers a Sant Pau de Segúries\nSom creadors d'experiències a prop de Sant Pau de Segúries. Molts anys d'experiència en activitats d'oci i de lleure.\nLes activitats esportives a l’aire lliure, originals i amb certa adrenalina pel mig, estan entre les preferides entre els grups d'amics per practicar activitats a Sant Pau de Segúries i gaudir d'una experiència en grup d’una forma diferent.\nL'objectiu principal d'aquestes activitats, que es poden fer de manera individual, en grup d’amics o amb la família, és que es poden dur a terme aprofitant tota una sèrie de recursos que ens ofereix la natura i així, planificar aquestes activitats en família o amb el grup d'amics pot contribuir a fer que tots en gaudeixin i es diverteixin plegats. I aquest és el motiu principal de totes les activitats familiars i grupals a prop de Sant Pau de Segúries que us proposem.\nOferim tot tipus d'activitats a prop de Sant Pau de Segúries, esportives i culturals\nPer oferir el màxim professionalisme i qualitat en els nostres serveis, la nostra plantilla consta de tècnics esportius especialitzats en cadascuna de les les activitats a Sant Pau de Segúries que oferim.\nActivitats per a totes les edats a Sant Pau de Segúries, 100% sostenibles\nLes activitats esportives a l’aire lliure, originals i amb certa adrenalina pel mig, estan entre les preferides per les famílies per practicar activitats a la zona de Sant Pau de Segúries i crear vincles familiars d’una forma diferent.\nÉs ben sabut que un grup cohesionat, des de l’amistat i el respecte, és molt més capaç d’afrontar els reptes de l'amistat i a nivell familiar, tant a curt com a llarg termini. Per això, des d’Esportec Outdoor Sport proposem diferents jornades d’activitats familiars a prop de Sant Pau de Segúries amb l’objectiu de viure experiències que reforcin els vincles personals dins de la família i, així, el joc i l’oci compartit en família aportaran nombrosos beneficis tals com facilitar tasques de desenvolupament evolutiu en el nen o la nena, promocionar oportunitats d’aprenentatge, nodrir i regenerar els llaços afectius entre els membres de la família i el crear un sentiment on es forma part d’un tot, on tothom és igual d’important. Pretenem incentivar valors com el treball en equip, la il·lusió, la solidaritat, l’esforç, l’empatia i la cooperació.\nDes d’Esportec ens preocupem per organitzar activitats en grup a prop de vosaltres d'aventura, esport, mar i neu a Sant Pau de Segúries, Catalunya (Costa Daurada, Pirineu, Penedès, Tarragona...), personalitzades i fetes a mida segons les necessitats de cada grup.\nOferim activitats de tota mena a prop de Sant Pau de Segúries, des d'excursions i rutes turístiques amb segway o bicicleta elèctrica, visita de cellers amb tastos inclosos, a cursos d'esquí per adults i nens, rutes en kayak i paddle surf, activitats acrobàtiques i parcs d'aventura...\nA Esportec som experts en família a la zona de Sant Pau de Segúries per a tot tipus d'edats.


Dades de l’Enquesta de Població Activa (EPA) corresponents al quart trimestre de 2010 – CGTCatalunya\nInici > General > Notícies > Dades de l’Enquesta de Població Activa (EPA) corresponents al quart trimestre de 2010\nResum que a partir d'ara es farà periòdicament dels indicadors econòmics i socials de l'estat espanyol, segons les fonts estadístiques oficials.\n- ACTIVITAT, OCUPACIÓ I ATUR\nEn l'últim trimestre de 2010 l'atur afecta a 4.696.600 persones (és la major xifra de desocupats registrada a l'Estat espanyol en tota la història). El 20,33% de la població activa està en atur. Al llarg de 2010, el nombre de desocupats va augmentar en 370.100 persones. Després de dos trimestres amb una lleugera creació d'ocupació, en el quart trimestre de 2010 l'ocupació ha disminuït en 138.600 persones, i el nombre d'aturats ha augmentat en 121.900 persones. El fet que l'augment de l'atur sigui menor que la caiguda de l'ocupació es deu al descens de la població activa, les causes de la qual s'expliquen per l'anomenat “efecte descoratjament”: davant les dificultats de trobar una ocupació, algunes persones opten per deixar de buscar-lo.\n2010 és el quart any consecutiu en el qual augmenta l'atur: el 2007 va augmentar en 117.000 persones, el 2008 en 1.280.300, el 2009 en 1.118.600 i el 2010 en 370.100. D'aquesta forma, durant aquests quatre anys l'atur ha augmentat en 2.886.000 persones.\n- ATUR DE LLARGA DURADA, ATUR JUVENIL I LLARS AMB TOTS ELS SEUS MEMBRES EN ATUR\n2.049.900 desocupats porten més d'un any en aquesta situació. 940.000 persones porten més de dos anys en atur. L'atur juvenil afecta al 42% dels menors de 25 anys. En el quart trimestre de 2010, el nombre de llars amb tots els seus actius en atur ha augmentat en 35.600, situant-se en 1.328.000. Aquesta situació afecta al 7,69% de les llars espanyoles.\nAtès que la major part de l'ocupació destruïda era de caràcter temporal, la taxa de temporalitat (el percentatge d'ocupacions temporals sobre el total d'ocupacions) ha descendit lleugerament, situant-se en el 24,8%. Aquesta taxa també va augmentar quan durant el segon i tercer trimestre de 2010 es va crear ocupació, el que confirma l'important pes de la temporalitat en la contractació a Espanya.\n- SECTORS ECONÒMICS\nS'ha produït una certa creació d'ocupació en Agricultura (amb 50.500 ocupats més que en el trimestre anterior, a causa del inici d'algunes campanyes intensives en mà d'obra) i en Indústria (amb 22.200 ocupats més). La destrucció d'ocupacions s'ha concentrat en el sector Serveis (amb 115.800 ocupats menys) i en la Construcció (95.600 ocupats menys, el doble dels quals es van perdre en el mateix període de l'any anterior, el que reflecteix l'impacte del descens de l'obra pública).\nLa taxa d'atur masculina és del 19,95%, i la femenina del 20,79%, mantenint-se la composició de l'atur observada des de l'any 2008, amb relativament poca distància entre les taxes d'atur masculina i femenina, i amb un major nombre d'homes en atur que de dones. En el quart trimestre de 2010, l'ocupació ha augmentat entre les dones (27.900 ocupades més que en el tercer trimestre de 2010), i descendit entre els homes (166.500 ocupats menys). La taxa d'activitat femenina ha augmentat un 0,38% respecte al tercer trimestre, situant-se en el seu màxim històric (52,6%). Al llarg de tot 2010 l'atur va augmentar més entre les dones que entre els homes: l'atur femení va créixer un 11,24% (217.400 desocupades més) i el masculí un 6,38% (152.700 desocupats més).\n- POBLACIÓ ESTRANGERA\nEn el quart trimestre de 2010, l'ocupació entre els estrangers ha descendit en 88.000 persones, mentre que entre els espanyols, el nombre d'ocupats ha disminuït en 50.700. La taxa d'atur de la població estrangera augmenta un 1,05%, situant-se en el 30,4%, gairebé un 12% més que la taxa d'atur de la població de nacionalitat espanyola.\n- COMUNITATS AUTÒNOMES\nEn el conjunt de 2010, totes les Comunitats presenten pujades de l'atur, excepte País Basc (en el qual l'atur ha descendit) i Pais Valencià (el nombre de desocupats del qual pràcticament no varia). Les taxes d'atur més altes es donen a Canàries i Andalusia (taxes superiors al 28%). En l'extrem oposat, País Basc, Comunitat Foral de Navarra i Cantàbria tenen taxes d'atur inferiors al 15%.\n>>> Tota la informació detallada en el pdf adjunt.


El cas Pallerols | Joan-Francesc Pont Clemente\n10 gener 2013 in 2011-2015\nSobre la sentència del cas Pallerols, resultat d’un pacte de conformitat amb la condemna, prèvia reparació del mal causat, l ‘argument d’Unió, exposat per la seva portaveu, Marta Llorens, és que el partit democristià, com a tal, “no ha estat imputat ni condemnat per finançament irregular”, i, per tant, Duran no ha de dimitir. Unió, en tot cas, com ha admès Llorens, sí es va beneficiar d’uns recursos aconseguits de forma irregular pels dirigents acusats, que es van utilitzar per a la compra de mobiliari i el lloguer de seus del partit. Unió, per tant, ha quedat com a responsable civil subsidiària de la quantitat pactada, la indemnització de 388.000 euros.\nL’argument de Marta Llorens és jurídicament insostenible: és evident que Unió no ha estat condemnada, perquè mai va estar imputada, i perquè no podia estar-ho, atès que fins a data recent ha regit al nostre Dret penal el principi societas delinquere non potest. La imputació i la condemna han recaigut sobre persones concretes i la conducta d’aquestes persones va ser desviar fons públics per finançar un partit concret. D’això se’n diu finançament il·legal. Es dona, per tant, el supòsit formulat fa una dècada pel líder d’Unió, Josep Antoni Duran Lleida, supòsit al que ell va associar la seva dimissió.\nDic això com a jurista i sense cap animadversió concreta cap a Unió. Entre els partits presents al Parlament, excepte els dos més recentment arribats, qui estigui lliure de pecat, que tiri la primera pedra.\n11 gener 2013 a 10:15 am\nAquí els que poden tirar la primera pedra som els ciutadans farts de tanta cuineta política. S’hande tirar pedres de responsabilitat i de decència a qui ens representa i no únicament remetren’s a les eleccions cada quatre anys. S’han d’exigir dimissions, responsabilitats i no veure que un cas com aquest es demora divuit anys. Això no és justícia i la població estem perdent confiança en aquest sistema. Fora pirates d’una vegada per totes!. El més trist de tot és que la ètica i el sentit de la responsabilitat no brilla entre la nostra cultura i això permet que aquests caradures impresentables passegin lliurement entre nosaltres orgullosos, tibats i altius, ens miren per sobre les espatlles, mentre se’ls escapa un somriure àcid i indulgent.\nTirar pedres, no n’estic segur, sona molt bíblic, ara un bon cop de sabata li escauria millor.\n« Prière pour la conversion des francs-maçons\nPresentando a Vladimir Carrillo en Palma… »


La col·lecta solidària permet a la Creu Roja recollir 8,5 tones d’aliments - Altaveu el diari digital d'Andorra\nLa col·lecta solidària permet a la Creu Roja recollir 8,5 tones d’aliments\nArròs, pasta, conservs i llegums són els productes que més s’han donat; ara els que més fan falta són els destinats a l’alimentació infantil i elements de neteja i higiene\n23/06/2020 (16:45 CET)\nUn dels magatzems de la Creu Roja. creu roja\nLa col·lecta solidària organitzada per la Creu Roja durant el cap de setmana ha permès recollir gairebé 8,5 tones d’aliments, després de l’últim balanç efectuat. L’àrea social de l’entitat ha celebrat les moltíssimes donacions rebudes i ha admès que “les expectatives han sigut superades i de molt”. Arròs, pasta, conserves i llegums han estat els productes més lliurats, mentre que els que més fan falta, almenys ara per ara, són els destinats als infants i elements de neteja i higiene.\nEn concret i exactament, la campanya ha permès recollir 8,446 tones d’aliments i productes. A banda dels citats, també s’han rebut grans quantitats de llet i oli. La recol·lecta es va fer durant tot el cap de setmana a través de 18 establiments diferents del país i els productes i aliments es destinen a aquelles persones sense recursos que acudeixen a la Creu Roja per intentar poder-se abastir.\nLa Creu Roja Andorrana ha agraït moltíssim tant les aportacions rebudes com la col·laboració dels 18 establiments del país, que han posat a disposició els seus punts de pagament fent que les donacions fossin d’aquesta manera facilitades, a més d’haver difós mitjançant els seus canals de comunicació la campanya. Els establiments directament també han fet aportacions i promocions especials.\nSeguiment massiu de la campanya de recollida d'aliments de la Creu Roja\nEl fet de poder ser presents a totes les parròquies i també al Pas de la Casa ha sigut també un plus afegit pel que fa a la resposta de la població que no es veia obligada a desplaçar-se per sumar-se a la col·lecta solidària. L’entitat recorda que aquesta acció no hagués sigut tampoc possible, sense l’ajuda dels 150 voluntaris mobilitzats per a l’ocasió, que han sigut els grans prescriptors de la donació animant de manera molt proactiva els compradors en agafar una cosa més en el llistat de la compra per donar-ho als qui ho necessiten.\nEls voluntaris també han fet una “tasca increïble” de logística per col·lectar i organitzar totes les aportacions entre els comerços i el local d’emmagatzematge. La distribució es farà mitjançant les xarxes de suport social de cada parròquia i col·laborant amb Càritas i el ministeri d’Afers Socials, així com directament a través del programa social de l‘entitat, Creu Roja Solidària.\nProductes obtinguts en la col·lecta.\nL'anterior botiga solidària de la Creu Roja


Eurest, 50 anys assumint reptes\n30 de Abril de 2015 Eurest, 50 anys assumint reptes\nHa passat mig segle des que Eurest va començar a cuinar al Restaurant del Club Nàutic de Tarragona. Des de 1995, forma part de la multinacional Compass Group, per la qual aquest aniversari representa un motiu de satisfacció i un reforç en el seu propòsit de seguir apostant per Espanya.\nConsolidada com el líder en restauració en l'àmbit nacional, Eurest serveix 75 milions de menjars cada any. La confiança, el compromís i l'experiència són els tres ingredients que li han permès mantenir l'èxit durant tants anys.\nSón moltes les grans empreses que han deixat entrar a la seva cuina a Eurest. La Caixa, IESE, Google, Inditex, Coca-Cola o l'emblemàtic MNAC de Barcelona són algunes d'elles. Fins i tot compta amb clients que els han confiat el servei de restauració des de fa més de tres dècades. Aquesta fidelitat es pot entendre gràcies al compromís màxim amb un esperit de servei i d'excel·lència.\nVeure article complet a la revista Executive Excellence


Torna el V Cicle de Conferències de Castelló d’Empúries :: Tramuntana TV\nLa Pandèmia provocada per la Covid-19 va interrompre l'activitat cultural del municipi. Han estat molts els actes que s’han vist afectats per les restriccions però a poc a poc ens anem adaptant a la nova situació i a les noves mesures que ens permeten reprendre els actes culturals, tan presents al nostre municipi. El V Cicle de conferències de Castelló d’Empúries ha estat una d’aquestes activitats que va quedar interrompuda el mes de març. Ara, l’Associació Cultural i d’Esbarjo reprèn les conferències amb totes les mesures de seguretat per tal de minimitzar el risc de contagi per la covid-19. En total quedaven pendents tres conferències i dues visites comentades.\nLa primera de les conferències tindrà lloc el dia 16 d’octubre i anirà a càrrec de Josep Espigulé, educador ambiental i excursionista empordanès. Porta per títol “Els quatre parcs naturals de l’Empordà i molt més”. Roser Julià i Baduà, llicenciada en Geografia i Documentació, portarà a terme la segona conferència, el dia 23 d'octubre, titulada “ Una col·lecció especial: el fons d’Esteve Ripoll i Cornell”. La tercera i última ponència, “ Un apunt sobre el tapís de la creació de Girona”, anirà a càrrec de la que fou professora d’història de l’Institut Ramon Muntaner, Helena Compte i Pibernat, el dia 30 d'octubre.\nEl cicle compta també amb dues visites comentades. La primera tindrà lloc a Pedret i Marzà i anirà a càrrec d’Iraida Sais, Doctoranda en història de l’Art Medieval. La visita versarà sobre “les restes de la Força de Marzà i l’església i de Sant Esteve de Pedret”. La segona visita comentada ens portarà a Sant Martí d’Empúries i serà conduïda per Joaquim Tremoleda i Trilla, Doctor en Arqueologia, amb el títol de “l’Abandonament d’Empúries a la Capital Comtal. Novetats de la recerca”.\nCastelló Empúries | conferències


Santa Maria de Martorelles celebra la festa major confinada - somSantFost\nSanta Maria de Martorelles celebra la festa major confinada\nGairebé totes les activitats tindran lloc al parc de la Torrentera i per assistir-hi cal inscriure's a l'Ajuntament prèviament\nDijous, 16 de juliol de 2020 | 10:47h\nCartell dissenyat per l'Anna, veïna de Santa Maria de Martorelles\nEl repic de campanes d'aquest divendres al migdia (12 h) donarà inici a tres dies per gaudir de la festa major confinada de Santa Maria de Martorelles, que s'ha hagut d'adaptar –com arreu– a les mesures restrictives de seguretat establertes a les activitats culturals. Gairebé totes les activitats tindran lloc al parc de la Torrentera i per assistir-hi cal inscriure's a l'Ajuntament prèviament (93 593 18 28).\nLa primera activitat participativa serà a les 16 h, amb un taller per decorar taules d'skateboard. A les 19 h arribarà el pregó a càrrec dels alumnes de 6è de l'escola Les Mimoses com un homenatge per a tots els infants que han hagut de fer els darrers mesos de classes des de casa i, en aquest cas, als pregoners els servirà també per acomiadar-se de la seva escola, de la qual no es van poder acomiadar a final de curs a causa del coronavirus.\nEn acabar tindrà lloc la inauguració de l'exposició d'artistes de proximitat al Casal Cultural-Casal d'Avis, en què hi han participat Lola Corrales i Ricard Mira (escultura), Pere Montsant (fotografia) i Josep Marín (pintura). La mostra també estarà disponible dissabte i diumenge de 19 h a 20 h.\nPer cloure el dia, a les 20 h hi haurà una gimcana adreçada a infants i joves, a qui se'ls proposarà activitats diverses arreu del municipi en grups d'entre tres i cinc persones. A les 22 h es lliuraran els premis de la gimcana i arrencarà un concurs de talents en què els assistents podran pujar a l'escenari a mostrar les seves particulars habilitats.\nDissabte el poble s'aixecarà a les 8 h amb la despertada sorpresa i a les 9 h serà el torn per a l'esport: torneig de petanca i ping-pong (per jugar a la petanca cal portar les boles i per al ping-pong les raquetes). La martorellesenca Laia Anglada encapçalarà un taller de percussió a les 11 h que acabarà en una cercavila fent xaranga per Santa Maria.\nDesprés de dinar, a les 16 h, el grup de teatre Segle XX representarà Jumeu i Rumieta, una versió alternativa i esbojarrada del clàssic de Shakespeare Romeu i Julieta. A les 20 h serà el moment per gaudir de la mítica orquestra La Salseta del Poble Sec i a les 23 h hi haurà música adreçada al públic juvenil.\nEl Celler de Can Roda serà el primer protagonista de diumenge. A les 8 h sortirà de la plaça de la Vila la passejada per les vinyes i una visita cultural a les instal·lacions de Can Roda. Una campiona del món de trial –Neus Múrcia– serà la segona protagonista del dia, com una de les participants de l'exhibició de trial que acollirà la plaça Joan Matons a les 10 h. La companyia Festuc farà una actuació infantil de titelles a les 17 h, que anirà acompanyada d'una xocolatada –cal portar el got de casa–. A les 20 h tornarà el Segle XX amb una altra interpretació teatral, en aquest cas amb Històries normals. I la festa major confinada clourà amb la projecció d'havaneres a la pantalla de la Torrentera, amb rom cremat –cal portar el got de casa–.


La Selecció Lleidatana mostra el seu potencial davant Andalusia – Federació Catalana de Tennis\nLa Selecció Lleidatana mostra el seu potencial davant Andalusia\nPosted: 15 de setembre de 2014\nLa Selecció Lleidatana de Tennis va completar amb èxit el Torneig-Intercanvi que va disputar el passat cap de setmana a les instal·lacions de la Federación Andaluza (FAT) a Sevilla davant un combinat de tennistes andalusos de les categories aleví, infantil i cadet. Després de tres dies de competició i convivència, i un total de 30 partits (24 individuals i 6 dobles), Lleida i Andalusia van empatar a 15. En total es van jugar sis eliminatòries en format Copa Davis (dos individuals i un doble) i els amfitrions es van endur les victòries generals en l’aleví masculí (4-1), l’aleví femení (3-2), l’infantil femení (3-2) i el cadet masculí (4-1). Per part lleidatana, els triomfs van ser als duels de l’infantil masculí (1-4) i el cadet femení (0-5).\nEls tennistes alevins seleccionats van ser Raúl Galiano (CT Urgell), Marc Mateo (CN Lleida), Gemma Lladonosa (CT Urgell), Paula Arcarons (Sícoris Club). Els infantils que van representar el tennis lleidatà van ser Llorenç Lladonosa (CT Urgell), Ricard Rubio (CN Lleida), Mireia Pérez (Sícoris Club) i Beatriz Dolader (CN Lleida), i els cadets: Pep Canyadell (CT Urgell), Nestor Giribet (CT Barcino), Ares Llobera (CT Urgell) i Maria Teixidó (CT Lleida).\nLa sortida va ser organitzada per la Representació a Lleida de la Federació Catalana de Tennis amb el suport de les institucions, Wala i Head. L’expedició la van encapçalar el president de la FCT Lleida, Ignasi García, i el Director Tècnic Provincial, Miqui Moreno, acompanyat del segon entrenador Jaume Miró i pares i mares dels tennistes.\nHISTÒRIA DE LA SELECCIÓ i OBJECTIU\nLa Representació Territorial a Lleida de la Federació Catalana de Tennis va posar en marxa el Projecte Selecció de Lleida el 2011, amb l’objectiu de competir amb altres federacions de l’Estat espanyol de manera regular, a més a més de fer-ho a la Copa Transpirineus. Aquesta selecció va néixer amb el repte de consolidar-se al llarg dels anys, nodrint-se de les diferents categories en funció del rival i de les competicions en les quals prengui part.\nCompetir fora de Lleida i amb rivals no habituals, viure experiències diferents, tant en l’àmbit personal com en l’esportiu, i millorar com a tennista defensant, a més a més, la pròpia selecció, són alguns del al·licients que tenen els tennistes que hi participen, que són seleccionats per criteris tècnics basats en el nivell, la progressió, l’esforç i el treball que realitzen. Fins ara ha competit com a Selecció de forma oficial a les Transpirineus i en format intercanvi a Pamplona, Tarragona, València i Sevilla.


Sindicat d'Estudiants dels Països Catalans: Tres pobles en lluita des de les aules: la repressió no ens aturarà!\nTres pobles en lluita des de les aules: la repressió no ens aturarà!\nEl Sindicat d’Estudiants dels Països Catalans (SEPC), Ikasle Abertzaleak i AGIR, organitzacions estudiantils independentistes Catalana, Euskalduna i Galega respectivament, volen denunciar l’estratègia de criminalització i repressió que en els últims temps pateixen contra la lluita per aconseguir un sistema educatiu nacional, popular i públic.\nLes identificacions i judicis a estudiants dels Països Catalans per cremar fotografies dels monarques espanyols, per manifestar-se contra el Procés de Bolonya o per denunciar la societat i educació patriarcal, les detencions indiscriminades i la violència policial contra els estudiants d’Euskal Herria que combaten la privatització de la universitat pública, o els expedients i detencions d’estudiants Gallecs que denunciaven la presència de partits totalitaris i espanyolistes a les universitats són només alguns exemples de la situació d’excepcionalitat que patim diàriament els estudiants organitzats de les respectives nacions oprimides.\nAquests dies en que molts recorden amb melancolia la combativitat del 1968, el moviment estudiantil Català, Euskaldun i Galego es reafirmen en la necessitat de la lluita estudiantil, motor avui com ahir, de les transformacions socials. Aquesta lluita, lluny de ser criminalitzada mereix tenir totes les garanties democràtiques, i és la seva violació la que està causant els diferents conflictes.\ns precisament davant d’aquest context que, com organitzacions estudiantils independentistes, ens unim per a denunciar aquesta situació i per a comunicar que, a pesar dels intents d’aturar la nostra lluita als centres educatius, ens comprometem a seguir endavant amb les funcions sindicals i organitzatives que duem a terme cada dia per així assolir els nostres objectius:\n- Aconseguir un model d’educació nacional propi, lliure d’imposicions.\n- Aconseguir que aquest nou sistema propi respongui a les necessitats del poble treballador, sigui antipatriarcal i de qualitat.\n- Aportar la força del moviment estudiantil en la lluita d’alliberament nacional i social dels nostres pobles.\n- Continuarem lluitant juntament amb els col•lectius de tota Europa amb l’objectiu d’aturar el procés de mercantilització i d’homogeneïtzació cultural que ens imposa l’EEES (Espai Europeu d’Ensenyament Superior), continuarem combaten el feixisme, facultat per facultat i institut per institut, i no descansarem mai en la nostra lluita, contra les imposicions de l’estat espanyol i del capital.\nLa repressió no ens aturarà! La lluita és l’única camí!\nAGIR, organiçazom estudiantil da esquerda independentista\nPaïsos Catalans, 4 de maig de 2008\nPublicado por Sepc en 9:44


Intersindical adverteix que no "tolerarà" retards en la Llei de Funció Pública i en l'aplicació del requisit | Valencia Extra\nIntersindical Valenciana ha advertit aquest dilluns que no tolerarà “més demores en la tramitació de la nova Llei de Funció Pública ni en l’aplicació de la capacitació lingüística” exigible al personal al servei de l’administració autonòmica.\nEn un comunicat, el sindicat ha criticat el “retard injustificat” en l’elaboració i tramitació d’aqueixa nova llei, que “deixa patent la falta de voluntat política d’un sector del Botànic per a aconseguir la normalització lingüística, mantenint l’actual situació de discriminació cap a les persones que s’expressen en valencià”.\n“Sembla que el procés de gestació de la nova llei ha estat i està ple d’obstacles, unes vegades explícits i altres inconfessables, de manera que, sorprenentment, quatre anys després que s’assumira el compromís per la consellera Gabriela Bravo segueix sense veure la llum”, ha assenyalat Intersindical.\nAixò, ha continuat, els fa pensar que “no es tracta de problemes tècnics o de procediment”, sinó “de fons” i radica en la introducció del requisit lingüístic per als empleats públics que contempla l’avantprojecte de llei.\n“Pel que ha transcendit, sembla que ara l’escull està en quines conselleries han de participar en l’elaboració del reglament que ha de desenvolupar els articles referents a la capacitació lingüística”, han indicat les mateixes fonts, que han incidit en què en aqueix reglament es veurà si el requisit “és real o només una declaració de bones intencions” perquè s’ha d’especificar el nivell de cada lloc de treball, les pròrrogues o, si cap, les exempcions.\nPer a Intersindical, la Conselleria de Justícia i Administracions Públiques i el PSOE “s’han sumat al discurs supremacista del castellà, amb l’elaboració de reglaments incerts o l’articulació d’exempcions de caràcter generalista que suposaran, en definitiva, una renúncia al seu propi discurs polític”.\nAcí “molesten les veus més compromeses amb la normalització lingüística i es vol excloure a la Direcció General de Política Lingüística, que és qui té les competències en la matèria, del procés d’elaboració del reglament”, ha agregat.\nPer al sindicat, el requisit és “una reivindicació històrica” a la qual no està disposat a renunciar i farà “tot el que estiga a l’abast perquè no es deixe passar, una vegada més, l’oportunitat de fer efectius els drets lingüístics de les persones que pensen, parlen i escriuen en valencià”.


Sons de sons\nUna proposta de Joan B. Domènech, músic i artista plàstic, inspirada en el so i en l'absència del mateix a través de la matèria.\nDimecres, 21 d'Abril, a les 19:30h fins el diumenge, 09 de Maig, a les 20:30h\nObres que provoquen la reflexió entre l'objecte i la seva forma i són plenes de significat simbòlic mitjançant la metàfora, la crítica i la suggestió. Totes entorn el so i el silenci com a eix inspirador i vertebrador.\nUna recerca de la complaença de la bellesa, fent ús de formes harmòniques, a través de materials diversos i aprofundint en l’exploració de la textura. "Sons de Sons" com a harmonització de la matèria, experimenta amb l’abstracció lírica, que es basa en les emocions i les suggestions de l’art abstracte, i que ens transporta al mon del So i del Silenci.\nJoan B. Domènech (Vinaròs, 1974). Artista plàstic, ebenista i músic, llicenciat en música per l’Escola Superior de Música de Catalunya.\nAls seus inicis va treballar la fusta des d’una vessant professional com ebenista, adquirint profunds i variats coneixements de disseny aplicat i tractament de processos de pintat, els quals aplica i desenvolupa posteriorment en la seva faceta plàstica. Paral·lelament va realitzar la carrera de música, com a intèrpret i compositor. Aquesta faceta retro alimenta també en gran mesura la seva obra plàstica, que es troba plena de referencies estructurals i formals.\nHa exposat la seva obra en espais i galeries d'art com a la H10 Art Gallery de Barcelona, amb l’exposició Harmonitzacions Matèriques, a la Fàbrica de Creació Fabra i Coats dins del Festival Mixtur de música contemporània 2019, o la Fundació Caixa Rural de Vinaròs, amb l’exposició Santos, Puntxa’m, dedicada al compositor i pianista Carles Santos.\nExerceix com a professor al Conservatori Superior de Música del Liceu de Barcelona i del Conservatori de Música de Manresa


14/11/2017 · Urbanisme\nL’Ajuntament adjudica les obres per aplicar mesures preventives per seguretat al Grup Sant Isidori\n•\tMentre se segueix treballant en l’informe per catalogar l’estat dels 160 pisos dels 4 immobles i establir si procedeix declarar-ne la ruïna\nL’Ajuntament ha adjudicat, a través de la Junta de Govern, les obres consistents en l’aplicació de mesures preventives i de seguretat de manera urgent en els elements comuns dels 4 blocs d’habitatges del Grup Sant Isidori mentre s’ultima l’informe definitiu que estableixi l’inici d’un procediment de declaració de ruïna. Així ho ha explicat aquest matí l’alcalde de Mollerussa, Marc Solsona, qui ha indicat que s’està procedint amb els darrers tràmits per comprovar que més de la meitat dels 160 habitatges d’aquest grup (40 dels quals estan buits) es troben en condicions d’habitabilitat deficients que requereixen d’una rehabilitació el cost de la qual es superior al valor total de l’immoble.\nSolsona també ha explicat que, a hores d’ara, la Generalitat ja disposa de set habitatges condicionats per cedir a l’Ajuntament en cas que convingui actuar d’urgència per acollir persones residents en algun dels pisos que presenti més deficiències. Mentre s’executaran aquestes obres pressupostades en 32.872 euros que durà a terme el Grup Dolomada i que consistiran en actuar en aquells elements de la façana i de l’entrada als immobles que puguin suposar un perill per a les persones.\nL’alcalde s’ha referit al fet que es tracta d’actuacions prèvies a l’activació del conveni de col·laboració signat el passat mes d’agost a tres bandes entre l’Ajuntament i els departaments de Governació, Administracions Públiques i Habitatge i el de Territori i Sostenibilitat en el qual es preveu la creació d’una oficina de gestió que analitzi les possibles solucions cas per cas. Per la seva banda, el conveni especifica que l’Agència de l’Habitatge de Catalunya serà l’encarregada d’obtenir i arranjar els habitatge necessaris per a reallotjar als afectats en règim de lloguer així com dels ajuts implícits per al pagament de les rendes en cas de necessitat.


172 infraccions en locals nocturns de cap d'any a Barcelona\nLa Guàrdia Urbana de Barcelona duu a terme inspeccions en un centenar de locals de lleure nocturn per garantir que compleixen la normativa de cara a la celebració de Cap d'Any aquest dissabte, amb 87 inspeccions de l'1 al 15 de desembre en les quals han detectat 172 infraccions, la gravetat de les quals no ha implicat cap ordre de cessament o precintament.\nL'intendent de la Guàrdia Urbana en l'Eixample, Pedro Velázquez, ha explicat en declaracions als mitjans després d'inspeccionar un local que duen a terme aquesta campanya amb els serveis tècnics davant de les "celebracions de lleure nocturn d'aquestes dates, i especialment de Cap d'Any", per garantir que es desenvolupen amb seguretat i minimitzant el seu impacte en la convivència.\nLa campanya continuarà fins a Cap d'Any, després que es realitzessin fins al dia 15 la majoria de les inspeccions, després de les quals han tornat als locals de pública concurrència per comprovar que havia corregit les infraccions detectades.\nIncompliment de llicències\nVelázquez ha explicat que la major part d'aquestes infraccions estan relacionades amb l'incompliment de la llicència per extralimitacions; amb el mal funcionament dels elements contra incendis, i amb el bloqueig de les sortides d'emergència. A més, ha ressaltat que un terç d'elles han estat per incomplir les mesures d'autoprotecció del local.\nHa assenyalat que s'han centrat a assegurar el compliment de la llicència, les mesures de seguretat--amb element contra incendis i les vies d'evacuació-, la protecció del menor, la publicitat no autoritzada per al "consum indiscriminat" d'alcohol i la convivència, especialment amb el soroll, en locals que poden ser sancionats fins i tot amb 150.000 euros per les infraccions més greus.\nMonitoratge de les xarxes\nA més, també han monitorat les xarxes socials per detectar festes no autoritzades per a Final d'Any, que augmenten el risc dels assistents perquè solen celebrar-se en llocs sense les "mínimes condicions de seguretat".\nVelázquez ha celebrat que no han detectat cap d'aquestes festes de moment --assegura que no es convoquen a Barcelona des de fa temps--, però que no han "d'abaixar la guàrdia" perquè, amb la immediatesa de les xarxes socials, si se'n convoca alguna pot acudir una gran quantitat d'assistents encara que sigui amb poc marge de temps.\nEl regent de les sessions del local inspeccionat, Francisco Marín, ha destacat que aquesta ha estat "una inspecció més" en la qual han controlat especialment les mesures de seguretat -sense detectar infraccions greus al local, que haurà de retirar una cortina. Ha explicat que esperen unes 400 persones per a Final d'Any, amb una despesa mitjana d'entre 12 i 13 euros per persona, lluny de la que s'ha referit com l'època daurada.


Crítica: 'Algú com tu', Xavier Bosch\nA 'Algú com tu', Xavier Bosch descriu una breu però intensa història d’amor entre una dona casada de Barcelona i un galerista d’art de París\nPublicat per\tLlegir en cas d’incendi\t30/04/2015\nAmb Algú com tu (Planeta en català i castellà), novel·la guanyadora del Premi Ramon Llull 2015, Xavier Bosch deixa de banda Dani Santana, protagonista de les seves darreres obres, i descriu una breu però intensa història d’amor entre una dona casada de Barcelona i un galerista d’art de París. La novel·la és la crònica de la recerca i reconstrucció de l’idil·li de cinc dies entre la Paulina Homs i el Jean-Pierre Zanardi, a través dels records, les cartes, la relació de fets inconnexos i el testimoni de les persones que van compartir l’enamorament clandestí d’aquesta parella. La Gina, filla de la Paulina, descobrirà molts anys després de la mort de la seva mare el gran amor que la va marcar per sempre. La Gina, quan arriba més o menys a l’edat que tenia la seva mare quan va morir, sent la necessitat de recordar-la i conèixer-la més.\nLa novel·la comença i transcorre en bona part a Barcelona però la ciutat protagonista, pràcticament un personatge més, és París. La capital francesa, ben coneguda i estimada per l’autor, protagonitza bona part de l’acció d’Algú com tu donant a conèixer al lector els carrers menys turístics, els de les galeries d’art i les llibreries. Aquestes últimes, precisament, són l’altre personatge “no humà” de la novel·la, tant pel paper que juguen narrativament, com per l’elogi, gairebé un homenatge, que en fa Bosch. La novel·la arrenca en una biblioteca d’escola per traslladar-nos més endavant a altres temples literaris com la llibreria Foyles de Londres o la llibreria Shakespeare & Co de París i l’entranyable llibreria 22 de Girona. “Si mai em perdo, busca’m en una llibreria”, diu en Jean-Pierre, que és un home que sedueix la Paulina amb la paraula.\nAlgun lector o lectora pot acostar-se a la novel·la amb prevenció: un autor que ha escrit tres llibres sobre corrupció, mitjans de comunicació, intriga i misteri, sabrà trobar el registre per explicar una història on els sentiments són més importants que l’acció? Doncs sí, Xavier Bosch aconsegueix explicar la relació entre la Gina i en Jean Paul de manera natural, sense caure en l’abisme del melodrama però també sense distanciar-se’n massa per no semblar cínic. L’altre gran mèrit de Bosch és que, després de tractar amb Dani Santana, ara es posa en la pell de dos personatges femenins, la Paulina i la Gina. Demostra, doncs, que les etiquetes només són això, etiquetes i deixa palès que el canvi de registre li ha sortit rodó.\nNosaltres, David Nicholls (Empúries/Planeta).\nEl amor en los tiempos del cólera, Gabriel García Márquez (Literatura Random House).\nTal com érem, Sílvia Tarragona (Columna/Roca Editorial).\nEditorial Planetaliteratura catalanaMarta PlanesPremi Ramon LlullXavier Bosch\nPublicat per\tLlegir en cas d’incendi\t- Mai 2, 2015


El Nexe Jove i el Club de la Feina ajuden a joves a inscriure's a la Garantia Juvenil — Ajuntament de Sant Fruitós de Bages\nEl Nexe Jove i el Club de la Feina ajuden a joves a inscriure's a la Garantia Juvenil\nEl Nexe Jove i el Club de la Feina ajuden a joves a inscriure's a la Garantia Juvenil Per tal de poder accedir als programes d’inserció laboral que promociona l’Ajuntament de Sant Fruitós de Bages i la Generalitat de Catalunya, és important inscriure’s a la Garantia Juvenil. https://www.santfruitos.cat/actualitat/noticies/el-nexe-jove-i-el-club-de-la-feina-ajuden-a-joves-a-inscriures-a-la-garantia-juvenil https://www.santfruitos.cat/actualitat/noticies/el-nexe-jove-i-el-club-de-la-feina-ajuden-a-joves-a-inscriures-a-la-garantia-juvenil/@@download/image/2711141117_201003logo-xapa-pq.jpg.jpg\nPer tal de poder accedir als programes d’inserció laboral que promociona l’Ajuntament de Sant Fruitós de Bages i la Generalitat de Catalunya, és important inscriure’s a la Garantia Juvenil.\nPer tal de poder accedir als programes d’inserció laboral que promociona l’Ajuntament de Sant Fruitós de Bages i la Generalitat de Catalunya, és important inscriure’s a la Garantia Juvenil. Per aquest motiu, el consistori posa a disposició dels joves del municipi un servei del Club de la Feina i del Nexe Jove per a facilitar la inscripció a aquest projecte d’inserció laboral a nivell europeu. A la Garantia Juvenil poden inscriure’s els joves d’entre 16 i 24 anys, o menors de 30 amb un grau de discapacitat igual o inferior al 33% que estiguin inscrits o no al servei públic d’ocupació i que no tinguin feina ni s’estiguin formant. La Generalitat de Catalunya oferirà a tots aquells que s’inscriguin al pla la possibilitat de treballar, fer pràctiques o realitzar una formació després d’acabar l’educació formal o quedar aturats.\nLa manera més ràpida per accedir al fitxer és a través del DNI electrònic que es pot activar a la Direcció General de la Policia sense demanar cita prèvia. Tot i així, els joves podran dirigir-se al Club de la Feina, els dilluns de 9 a 12:30 h i els dijous de 9 a 12:30 h i al Nexe Jove, els divendres d'11 a 13h i de dilluns a dijous de 16,00 a 20,00h; per a rebre ajuda amb la inscripció.


El COS, un espai per la dansa\nLa dansa compatirà protagonisme amb el gest i el moviment aquest cap de setmana a Reus\nEl gest, el moviment i la dansa són les tres expressions artístiques que ompliran els carrers i els teatres aquest cap de setmana a Reus dins el COS. Des de Surtdecasa ens fixem en l’última, la dansa, amb veu de la Carlota Moragas, ballarina i una de les persones que assessora el Festival en aquesta matèria. Des de l’any passat aquesta disciplina artística va tornar a tenir un espai a la capital del Baix Camp. La Carlota i el seu equip volen treure l’etiqueta que té la dansa de “germaneta pobra de les arts”.\nÉs l’expressió més natural, la que busca el contacte amb el terra, amb els impulsos i les emocions de la vida quotidiana”, assegura la Carlota.\n“La nostra proposta inicial no va ser vincular-ho al COS, nosaltres volíem intentar crear un nou festival de dansa a la ciutat de Reus”, explica la Carlota només començar. Reus enguany és Capital de la Cultura Catalana i no és en va, la cultura “és un una de les marques de la ciutat, un punt estratègic i la dansa hi ha de tenir un espai”, afegeix. Amb l’atapeït calendari cultural de la ciutat, l’Institut Municipal d’Acció Cultural (IMAC) va oferir-los-hi integrar la dansa dins el COS. Amb la bona rebuda que va tenir l’any passat, enguany hi tornen afegint noves propostes, com per exemple, un espectacle pel públic familiar.\nL’aposta és per la dansa contemporània. “És l’expressió més natural, la que busca el contacte amb el terra, amb els impulsos i les emocions de la vida quotidiana”, assegura la Carlota. La programació d’aquest 2017 és molt variada: obres al teatre per a un públic més entès, espectacles al carrer i produccions itinerants. “Tot està inventat, filosofia trapezi”, diu l’organitzadora, “a la gent de Reus li agradava el circ? És entesa en les arts del circ? No, però cada mes de maig s’omplen els carrers”.\nAquesta filosofia trapezi es podrà veure amb espectacles de petit format de duets o trios de curta durada (10-15 minuts) a càrrec de tres companyies, dues de Madrid i una de Barcelona. “La barcelonina fa un espectacle molt adient als temps que corren és un clam a favor de la dignitat i contra la violència”, ens avança la ballarina.\nTambé hi haurà un espai pel públic més exquisit amb la Producció Nacional de Dansa L’Estol al Teatre Fortuny o pel públic més familiar amb ‘Minimón’ de la companyia Monsdansa. Les assessores volen “crear públic”. “Si et fixes en la programació anual dels teatres Bartrina i Fortuny i del Tarragona m’atreviria a dir que d’espectacles de dansa n’hi ha dos, si en són tres ja és un èxit”, manifesta la Carlota. A Reus es podran gaudir de propostes que per veure-les t'has de desplaçar al Mercat de les Flors de Barcelona.\n“M’agradaria comptar quants festivals hi ha de blues, de jazz, d’altres tipus d’expressions musicals a arreu de la demarcació de Tarragona. De festivals dedicats a la dansa contemporània tenim un gran exponent que és el Deltebre Dansa i des de fa pocs anys, a les Piles de la Conca de Barberà el Danseu al mes d’agost, res més”, reflexiona.\nL’imperdible de dansa del COS és ‘Incógnito’, la base de la coreografia del curtmetratge Timecode, nominat als Òscars com a millor curt i guardonat amb diversos premis com la Palma d’Or de Canes. Els ballarins Lali Ayguadé i Nicolás Ricchini oferiran aquest espectacle divendres a les sis de la tarda a la plaça del Mercadal. El curt va estar produït per l’Escola de Cinema de Reus. La Carlota assegura que “per la ciutat serà una manera bonica de tancar tot aquest periple”.


La Seguridad Vial en la empresa - El INVASSAT en els mitjans - Generalitat Valenciana\nEls desplaçaments per motius de treball produïxen gran part de la mobilitat que es genera diàriament, sobretot els dies laborals. Davant de tants desplaçaments el risc que es produïsca un accident de trànsit s'incrementa, amb la qual cosa és important actuar en la seua prevenció. , sobretot tenint en compte que, en general, aquests accidents tenen la consideració d'accident de treball, de conformitat amb el que preveu l'art. 156 del Text Refós de la Llei General de la Seguretat Social, aprovat pel Reial Decret Legislatiu 8/2015 "..\nDe vegades les empreses no contemplen la seguretat viària en els seus plans de prevenció per falta d'informació o perquè no saben per on començar.\nAmb l'objecte d'informar les empreses, i la resta d'agents responsables, sobre la importància que té la prevenció dels accidents de trànsit laborals, i de com posar en marxa els plans preventius de seguretat viària, el pròxim 25 de maig se celebra a València, la VIII Jornada "La Seguretat Viària en l'empresa- Bones Pràctiques". En esta jornada participaran administracions, sindicats, patronals i empreses de distints sectors i grandàries, que informaren sobre l'estat de l'art i compartiran noves experiències en la prevenció d'accidents vials laborals.\nEn 2015 es van produir 529.248 accidents laborals amb baixa, dels que l'11% van ser accidents de tràfic, i dels 629 accidents laborals mortals, el 27,5% van ser per esta mateixa causa. El 58% (101) d'estos accidents es produïxen a l'anar i al tornar del treball, i el 41% (72) durant la jornada de treball. Cada dia es produïxen 161 accidents vials laborals amb baixa.\nEstes xifres mostren que 1 de cada 3 accidents laborals mortals es produïxen pel tràfic.\nLa jornada "La Seguretat Viària en l'Empresa. VIII DGT de Bones Pràctiques", està promoguda per la Direcció General de Trànsit (DGTINSHT, amb la col·laboració de l'Institut de Seguretat i Higiene en el Treball INVASSATINSHT) i l'Institut Valencià de Seguretat i Salut en el Treball (FESVIAL), i està organitzada per la Fundació per a la Seguretat Viària (FESVIAL).\nEsta trobada està dirigit a professionals del món de la prevenció, de la seguretat viària i a directors generals i gerents d'empreses i institucions.\nPer inscriures puntxe ACÍ.


Downtown Red Apartment Praga República Txeca - Ofertes d'hotels amb els MILLORS DESCOMPTES EN LÍNIA\nŠkolská 4, Praha 1, Praga 01, Praga, República Txeca, 110 00 - Veure al mapa\nMés informació sobre Downtown Red Apartment\nDowntown Red Apartment, ubicat a Praga 01, Praga, és una destinació popular per a viatgers. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Downtown Red Apartment asseguren una estada plaentera als seus clients. A l'hotel s'hi pot gaudir d'unes comoditats de primera classe com Wi-Fi gratuït en totes les habitacions, habitació familiar.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Downtown Red Apartment és la vostra destinació si buscau allotjament de qualitat a Praga.


L'antídot | Col·legi de Periodistes de Catalunya\nEl prestigiós i veterà periodista Gay Talese va dir fa poc: “El periodisme és una professió honorable i no estic d’acord amb qui li pronostica un futur tenebrós. No hi ha res més important que explicar la veritat. Si no l’expliquem nosaltres, qui ho farà?”.\nLa situació de crisi econòmica per la qual estan passant els mitjans de comunicació fa, sovint, inviable el periodisme d’investigació. I això repercuteix en la qualitat de la informació que arriba als ciutadans, els quals necessiten arguments suficients per actuar a partir de les decisions que prenen els poders públics.\nCercar i explicar la veritat és una raó de pes per introduir-se en el periodisme de dades. Fa anys que els periodistes de mitjans de comunicació de referència com The New York Times o The Guardian, entre altres, investiguen i segueixen el rastre d’un cas a través de les dades que corren en pàgines web en diferents formats. Són números que, visualitzats amb les actuals eines digitals, permeten entendre millor l’actualitat del que està passant.\nPer tot això, el periodisme de dades pot actuar com un antídot en aquests moments difícils de la professió, si no volem que finalment caigui en el futur lúgubre que molts li auguren.\nPeriodista, periodista experta en periodisme de dades.\n(article inclòs dins el dossier especial Periodisme i Corrupció)